ประกาศคณะกรรมการควบคุมการขนส่งทางบกประจำจังหวัดแพร่ ฉบับที่ 14 (พ.ศ. 2561) เรื่อง กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 4 จังหวัดแพร่ สายที่ 2592 แพร่ - บ้านป่าแดง ให้มีรายละเอียดเส้นทางแยกช่วงแพร่ -ท่าอากาศยานแพร่
ประกาศคณะกรรมการควบคุมการขนส่งทางบกประจำจังหวัดแพร่
ฉบับที่ ๑๔
(พ.ศ. ๒๕๖๑)
เรื่อง กำหนด
(ปรับปรุง) เส้นทางสำหรับการขนส่งประจำทางด้วยรถโดยสาร หมวด ๔ จังหวัดแพร่
สายที่ ๒๕๙๒
แพร่  บ้านป่าแดง ให้มีรายละเอียดเส้นทางแยกช่วงแพร่ - ท่าอากาศยานแพร่[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดแพร่
ฉบับที่ ๑๓ (พ.ศ. ๒๕๕๑) ลงวันที่ ๒๒ ตุลาคม ๒๕๕๑
กำหนดเส้นทางสำหรับการขนส่งประจำทางด้วยรถโดยสาร หมวด ๔ จังหวัดแพร่ สายที่ ๒๕๙๒ แพร่  บ้านป่าแดง ขึ้นนั้น

คณะกรรมการควบคุมการขนส่งทางบกประจำจังหวัดแพร่ ได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดแพร่
ในการประชุมครั้งที่ ๒/๒๕๖๐ เมื่อวันที่ ๕ กันยายน ๒๕๖๐ และได้รับอนุมัติจากคณะอนุกรรมการพิจารณากิจการขนส่งทางบกกลาง
ในการประชุมครั้งที่ ๙/๒๕๖๐ เมื่อวันที่ ๑๐ พฤศจิกายน ๒๕๖๐
โดยได้รับการมอบหมายจากคณะกรรมการควบคุมการขนส่งทางบกกลาง ในการประชุมครั้งที่
๖/๒๕๕๙ เมื่อวันที่ ๒๕ พฤษภาคม ๒๕๕๙ จึงให้กำหนด
(ปรับปรุง) เส้นทางสำหรับการขนส่งประจำทางด้วยรถโดยสาร หมวด ๔ จังหวัดแพร่ สายที่ ๒๕๙๒ แพร่  บ้านป่าแดง
ให้มีรายละเอียดเส้นทางแยกช่วงแพร่  ท่าอากาศยานแพร่ โดยให้ใช้รายละเอียดเส้นทางดังต่อไปนี้
คือ

สายที่ ๒๕๙๒ แพร่  บ้านป่าแดง

เริ่มต้นจากสถานีขนส่งผู้โดยสารจังหวัดแพร่ ไปตามทางหลวงแผ่นดินหมายเลข
๑๐๑ (ถนนยันตรกิจโกศล) ถึงสี่แยกบ้านทุ่ง แยกซ้ายไปตามถนนช่อแฮ
ไปตามทางหลวงแผ่นดินหมายเลข ๑๐๒๒ ผ่านโรงพยาบาลแพร่ บ้านนาจักร บ้านแต
แยกซ้ายไปตามทางหลวงแผ่นดินหมายเลข ๑๑๐๑ ไปสุดเส้นทาง ณ
สถานที่จอดรถโดยสารประจำทาง บริเวณบ้านป่าแดง

ช่วงแพร่
 ท่าอากาศแพร่

เริ่มต้นจากสถานีขนส่งผู้โดยสารจังหวัดแพร่
ไปตามทางหลวงแผ่นดินหมายเลข ๑๐๑ (ถนนยันตรกิจโกศล) ถึงสี่แยกบ้านทุ่ง
แยกซ้ายไปตามถนนช่อแฮ ไปตามทางหลวงแผ่นดินหมายเลข ๑๐๒๒ ผ่านโรงพยาบาลแพร่
แยกซ้ายไปตามถนนภายในท่าอากาศยาน ไปสุดเส้นทาง ณ สถานที่จอดรถโดยสารประจำทางบริเวณท่าอากาศยานแพร่


ประกาศ ณ วันที่ ๒๗ กุมภาพันธ์
พ.ศ. ๒๕๖๑
พงศ์รัตน์ ภิรมย์รัตน์
ผู้ว่าราชการจังหวัดแพร่
ประธานกรรมการควบคุมการขนส่งทางบกประจำจังหวัดแพร่
[เอกสารแนบท้าย]

๑. บัญชีประกาศคณะกรรมการควบคุมการขนส่งทางบกประจำจังหวัดแพร่
เรื่อง กำหนด (ปรับปรุง) เส้นทาง

(ดูข้อมูลจากภาพกฎหมาย)











ปวันวิทย์/จัดทำ
๑
มิถุนายน ๒๕๖๑

[๑]
ราชกิจจานุเบกษา เล่ม ๑๓๕/ตอน ๓๑ ง/หน้า ๒๙/๒๖ เมษายน ๒๕๖๑